Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: 26/2001. (VII. 27.) OM rendelet tartalmazza.
Paragraph Index: 673

3. A munkaterület rövid leírása A közmûvelõdési szakember feladata: a szabad idõben a mûvelõdési folyamatokhoz, alkalmakhoz, közösségi kapcsolatokhoz, a megértés együttes élményeihez tevékenységi formák kínálata; az egyetemes, nemzeti, kisebbségi és a helyi kultúra értékeinek közismertté tétele; az adott település különbözõ korú, nemû, érték- és érdekrendû csoportjai mûvelõdési, közéleti szükségleteihez, életképességének fejlesztéséhez alkalmazkodó tudás- és képességfejlesztõ formák, folyamatok teremtése, mûködtetése, a helyi hagyományokat gazdagító szórakozási lehetõségek biztosítása. Tevékenysége a helyi társadalom közmûvelõdési intézményeiben: a helyi közösségi mûvelõdést szervezõ és a közmûvelõdési szolgáltatást biztosító mûvelõdési intézményben (mûvelõdési központ, mûvelõdési ház, közösségi ház, faluház, ifjúsági és gyermekház, ifjúsági információs iroda, szabadidõ központ), a szabadidõ szórakoztató és mûvelõdési szolgáltatást biztosító egyéb intézményekben (szabadidõ park, állat- és növénykert, vidámpark, üdülõk stb.), a regionális és megyei fejlesztési feladatokat ellátó és szolgáltatást nyújtó intézmények (megyei mûvelõdési központ, megyei közmûvelõdési információs központ), a Magyar Mûvelõdési Intézetben, a helyi társadalom közösségi terében, civil szervezeteiben valósul meg. A középfokú közmûvelõdési szakemberek a közmûvelõdés helyi intézményei, civil szervezetei, a regionális és országos közmûvelõdési intézmények, szervezetek végrehajtó, szervezõ, ügyintézõ munkaköreiben alkalmazhatók. A felsõfokú közmûvelõdési szakember szakképesítés a helyi közmûvelõdési intézmények, a regionális és országos kulturális rendszerek tervezõ, irányító, vezetõ munkaköreire is felkészíti a képzésben résztvevõket. III. A szakképesítés szakmai követelményei

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes